ПРОТОКОЛ №32
ОТ ИЗВЪНРЕДНО ЗАСЕДАНИЕ НА “КОМИСИЯ ПО
ПРЕДЛОЖЕНИЯТА И АТЕСТИРАНЕТО” НА ВСС,
ПРОВЕДЕНО НА 29.05.2014 г.
(четвъртък 14,30 часа)

ПРИСЪСТВАТ: Милка Итова, Даниела Костова, Светла Петкова, Галя Георгиева, Камен Иванов, Елка Атанасова, Ясен Тодоров, Магдалена Лазарова, Румен Боев.

На заседанието присъстваха: 
Експертни сътрудници: Ана Топалова – и.д. директор на дирекция „Атестиране на магистрати” в АВСС и началник отдел „Атестиране и кариерно развитие на прокурори и следователи” в АВСС, Мария Христова – директор на дирекция „Съдебни кадри и конкурси на магистрати” в АВСС; Красимир Казаков – началник отдел „Атестиране и кариерно развитие на съдии” в АВСС.

Протоколирал: Илина Йосифова.

І. РАЗНИ

Р-1. ОТНОСНО: Проект на решение за отвод на редовен член на конкурсна комисия за окръжните прокуратури по обявен конкурс за повишаване в длъжност и преместване, обявен с решение на Висшия съдебен съвет по протокол № 42/31.10.2013 г. 

Във връзка с определяне на поименния състав на конкурсната комисия по обявен конкурс за повишаване в длъжност и преместване на свободните длъжности за „прокурор” в окръжните прокуратури, е постъпило заявление за отвод от редовен член на комисията. 

Комисията по предложенията и атестирането
Р Е Ш И:

1.1. Предлага на Висшия съдебен съвет ДА ОПРЕДЕЛИ Светлана Димитрова Фотева – прокурор в Апелативна специализирана прокуратура, за редовен член на конкурсната комисия за окръжните прокуратури, на мястото на Даниела Спасова Личева.

1.2. Предлага на Висшия съдебен съвет ДА ОПРЕДЕЛИ чрез жребий един резервен член – прокурор в апелативна прокуратура, на конкурсната комисия за окръжните прокуратури, на мястото на Светлана Димитрова Фотева.

1.3. Внася предложението в заседанието на Висшия съдебен съвет, насрочено на 29.05.2014 г., за разглеждане и произнасяне. 

ІІ. ВЪЗРАЖЕНИЯ

СЛЕД ИЗСЛУШВАНЕ В ЗАСЕДАНИЕ НА ВСС – ЗА НОВА КОМПЛЕКСНА ОЦЕНКА 

В-2. ОТНОСНО: Изготвяне на нова комплексна оценка за периодично атестиране, на основание чл. 205, ал. 3 от ЗСВ, на Валентина Славчева Радева - Ранчева - прокурор в Районна прокуратура гр. Димитровград, на основание чл. 196, т. 2 от ЗСВ, след изслушване в заседание на ВСС, проведено на 29.05.2014 г.

С решение на КПА по протокол № 31/27.05.2014 г., т. В-2, на основание чл. 204а, ал. 3, т. 3 от ЗСВ, на Валентина Славчева Радева - Ранчева - прокурор в Районна прокуратура гр. Димитровград, е изготвена комплексна оценка от атестирането „Много добра” – 92 точки. По повод на изготвената оценка Валентина Славчева Радева - Ранчева - прокурор в Районна прокуратура гр. Димитровград, е представила писмено възражение. Същата е изслушана от ВСС на проведеното заседание на 29.05.2014 г. 

В изпълнение решение на Висшия съдебен съвет по протокол №23/29.05.2014 г. възражението е уважено и на основание чл. 205, ал. 3 от ЗСВ на Комисията по предложенията и атестирането е възложено изготвянето на нова комплексна оценка.

Във връзка с горното в заседание, проведено на 29.05.2014 г. 

Комисията по предложенията и атестирането
Р Е Ш И:

УВАЖАВА възражението на Валентина Славчева Радева - Ранчева - прокурор в Районна прокуратура гр. Димитровград, като:

В Част VІІІ, т. 1 „Правни познания и умения за прилагането им” увеличава оценката с 1 (една) точка по показателя „Брой потвърдени и отменени актове и основанията за това”.

Мотиви: Проверените актове на прокурор Ранчева за периода на атестиране са 86, като от тях 83 са потвърдени и 3 са изцяло отменени (3,48 %). Посоченият процент отменени актове обуславя увеличаването на оценката с 1 (една) точка.

С оглед на изложеното изготвя нова комплексна оценка от периодичното атестиране на Валентина Славчева Радева - Ранчева - прокурор в Районна прокуратура гр. Димитровград „Много добра” – 93 (деветдесет и три) точки.
Комисията по предложенията и атестирането
Р Е Ш И:

1. ПРЕДЛАГА НА ВСС, на основание чл. 196, т. 2 от ЗСВ, проведе периодично атестиране на Валентина Славчева Радева - Ранчева - прокурор в Районна прокуратура гр. Димитровград. 

2. ПРЕДЛАГА на ВСС, на основание чл. 206, във вр. с чл. 205, ал. 3 от ЗСВ, ДА ПРИЕМЕ комплексна оценка от атестирането „МНОГО ДОБРА” - 93 (деветдесет и три) точки на Валентина Славчева Радева - Ранчева - прокурор в Районна прокуратура гр. Димитровград. 

3. ВНАСЯ предложението в заседанието на Висшия съдебен съвет, насрочено на 29.05.2014, за разглеждане и произнасяне. 
 
ПРЕДСЕДАТЕЛ НА
КОМИСИЯТА ПО ПРЕДЛОЖЕНИЯТА
И АТЕСТИРАНЕТО: (п)

                 МИЛКА ИТОВА